Түркістан-Самарқанд бағытында автобус жүре бастады
"Түркістан-Самарқанд бағытында автобус жүре бастады" | "https://abai.kz/post/88970"
TITLE: Түркістан-Самарқанд бағытында автобус жүре бастады
URL: https://abai.kz/post/88970
META: "Түркістан-Самарқанд бағытында автобус жүре бастады" | "https://abai.kz/post/88970"
DATE: 15.04.2019
AUTHOR(s): Abai.kz
TOTAL WORDS: 102
TEXT: 14 сәуірде Түркістан-Самарқанд бағытындағы халықаралық автобустың алғашқы жолаушылары Самарқанға жетті. Түркістан облысы әкімінің баспасөз қызметінің мәліметінше, автобус күн сайын кешкі сағат 18:00-де жүреді. Жолаушыларды Түркістан қаласындағы «Алтын Орда» автовокзалынан Самартқандағы «Самарқанд» автовокзалына алып барады. Жолда Шымкент қаласына, Өзбекстанның Гүлістан және Жыззақ қалаларына аялдайды. Жол ақысы – төрт мың теңге. Билік өкілдерінің айтуынша, Түркістан-Самарқанд бағытындағы автобус елге келетін туристер санын арттыруға көмектесуі тиіс. 2018 жылы 10 желтоқсанда Түркістан-Ташкент бағытындағы автобус жүре бастаған. Бұған дейін билік өкілдері екі ел арасында қатынайтын автобустар шекарадан кедергісіз өтеді деп мәлімдеген. Қарашаның 15-і күні Шымкентте алғаш рет екі ел арасындағы қарым-қатынасты дамытуға бағытталған өңіраралық ынтымақтастық форумы өткен. Abai.kz
